CELEX: 32011R0572
Language: mt
Date: 2011-06-16 00:00:00
Title: Regolament tal-Kunsill (UE) Nru 572/2011 tas- 16 ta’ Ġunju 2011 li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

17.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/2
            
         REGOLAMENT TAL-KUNSILL (UE) Nru 572/2011
   tas-16 ta’ Ġunju 2011
   li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill 2011/137/PESK tat-28 ta’ Frar 2011 dwar miżuri restrittivi fid-dawl tas-sitwazzjoni fil-Libja (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea,
   Billi:
   
               (1)
            
            
               Id-Deċiżjoni 2011/137/PESK, kif emendata bid-Deċiżjoni tal-Kunsill 2011/332/PESK (2), tipprevedi deroga speċifika fir-rigward tal-iffriżar tal-assi ta’ ċerti entitajiet (portijiet).
            
         
               (2)
            
            
               Ikun xieraq li tiġi żgurata l-kontinwazzjoni ta’ operazzjonijiet umanitarji u tal-forniment ta’ materjali u provvisti għal ħtiġijiet ċivili essenzjali, kif ukoll ta’ operazzjonijiet meħtieġa għall-evakwazzjonijiet mil-Libja.
            
         
               (3)
            
            
               Dawn il-miżuri jaqgħu fil-kamp ta’ applikazzjoni tat-Trattat dwar il-Funzjonament tal-Unjoni Ewropea u għalhekk hija meħtieġa azzjoni regolatorja fil-livell tal-Unjoni sabiex jiġu implimentati, partikolarment bil-ħsieb li tiġi żgurata l-applikazzjoni uniformi tagħhom mill-operaturi ekonomiċi fl-Istati Membri kollha.
            
         
               (4)
            
            
               Fid-dawl tal-gravità tas-sitwazzjoni fil-Libja u f’konformità mad-Deċiżjoni 2011/137/PESK, għandhom jiġu inklużi entitajiet addizzjonali fil-lista ta’ persuni u entitajiet soġġetti għall-miżuri restrittivi mniżżla fl-Anness III tar-Regolament tal-Kunsill (UE) Nru 204/2011 (3).
            
         
               (5)
            
            
               Sabiex jiġi żgurat li l-miżuri previsti f’dan ir-Regolament ikunu effettivi, dan ir-Regolament għandu jidħol fis-seħħ fil-jum tal-pubblikazzjoni tiegħu,
            
         ADOTTA DAN IR-REGOLAMENT:
   Artikolu 1
   Ir-Regolament (UE) Nru 204/2011 huwa b’dan emendat kif ġej:
   
               (1)
            
            
               L-Artikolu 8a huwa sostitwit b’dan li ġej:
               “Artikolu 8a
               B’deroga mill-Artikolu 5, l-awtoritajiet kompetenti fl-Istati Membri, kif elenkati fl-Anness IV, jistgħu jawtorizzaw ir-rilaxx ta’ fondi ffriżati jew ta’ riżorsi ekonomiċi li jappartjenu lil persuni, entitajiet jew korpi elenkati fl-Anness III, jew li jsiru disponibbi ċerti fondi jew riżorsi ekonomiċi lil persuni, entitajiet jew korpi elenkati fl-Anness III, taħt dawk il-kondizzjonijiet li huma jqisu xierqa, meta huma jikkunsidraw li jkun meħtieġ għal finijiet umanitarji, bħall-forniment u l-iffaċilitar tal-forniment ta’ għajnuna umanitarja, il-forniment ta’ materjali u provvisti meħtieġa għal ħtiġijiet ċivili essenzjali, inkluż ikel u materjali agrikoli għall-produzzjoni tiegħu, prodotti medikali u l-forniment tal-elettriku, jew għall-evakwazzjonijiet mil-Libja. L-Istat Membru kkonċernat għandu jinforma lill-Istati Membri l-oħra u lill-Kummissjoni bl-awtorizzazzjonijiet li jsiru skont dan l-Artikolu fi żmien ġimgħatejn mill-awtorizzazzjoni.”.
            
         
               (2)
            
            
               Jiddaħħal l-Artikolu li ġej:
               “Artikolu 10a
               B’deroga mill-Artikolu 5(2), l-awtoritajiet kompetenti fl-Istati Membri, kif identifikati fuq il-websajts elenkati fl-Anness IV, jistgħu jawtorizzaw li ċerti fondi jew riżorsi ekonomiċi jsiru disponibbli lill-awtoritajiet portwali elenkati fl-Anness III fir-rigward tal-eżekuzzjoni, sal-15 ta’ Lulju 2011, ta’ kuntratti konklużi qabel is-7 ta’ Ġunju 2011, bl-eċċezzjoni ta’ kuntratti marbuta maż-żejt, il-gass u prodotti taż-żejt raffinat. L-Istat Membru għandu jinforma lill-Istati Membri l-oħra u lill-Kummissjoni bl-awtorizzazzjonijiet li jsiru skont dan l-Artikolu fi żmien ġimgħatejn mill-awtorizzazzjoni.”.
            
         Artikolu 2
   L-entitajiet elenkati fl-Anness ta’ dan ir-Regolament għandhom jiżdiedu mal-lista li tinsab fl-Anness III tar-Regolament (UE) Nru 204/2011.
   Artikolu 3
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Ġunju 2011.
      
         
            Għall-Kunsill
         
         
            Il-President
         
         MARTONYI J.
      
   
   
      (1)  ĠU L 58, 3.3.2011, p. 53.
   
      (2)  ĠU L 149, 8.6.2011, p. 10.
   
      (3)  ĠU L 58, 3.3.2011, p. 1.
   
      ANNESS
      
         Entitajiet imsemmija fl-Artikolu 2
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data tal-elenkar
               
            
                   
               
               
                  Awtorità portwarja ta’ Tripli
               
               
                  Awtorità Portwarja:
                  Socialist Ports Company (fir-rigward tal-operat tal-port ta’ Tripli)
                  Tel. +218 21 43946
               
               
                  Taħt il-kontroll tar-reġim ta’ Qadhafi
               
               
                  7.6.2011
               
            
                   
               
               
                  Awtorità portwarja ta’ Al Khoms
               
               
                  Awtorità Portwarja:
                  Socialist Ports Company (fir-rigward tal-operat tal-port ta’ Al Khoms)
                  Tel. +218 21 43946
               
               
                  Taħt il-kontroll tar-reġim ta’ Qadhafi
               
               
                  7.6.2011
               
            
                   
               
               
                  Awtorità portwarja ta’ Brega
               
               
                   
               
               
                  Taħt il-kontroll tar-reġim ta’ Qadhafi
               
               
                  7.6.2011
               
            
                   
               
               
                  Awtorità portwarja ta’ Ras Lanuf
               
               
                  Awtorità Portwarja:
                  
                              Veba Oil Operations BV
                           
                        
                              Indirizz: PO Box 690
                           
                        
                              Tripli, Libja
                           
                        
                              Tel. +218 21 333 0081
                           
                        
               
                  Taħt il-kontroll tar-reġim ta’ Qadhafi
               
               
                  7.6.2011
               
            
                   
               
               
                  Awtorità portwarja ta’ Zawia
               
               
                   
               
               
                  Taħt il-kontroll tar-reġim ta’ Qadhafi
               
               
                  7.6.2011
               
            
                   
               
               
                  Awtorità portwarja ta’ Zuwara
               
               
                  Awtorità Portwarja:
                  
                              Awtorità Portwarja ta’ Zuwara
                           
                        
                              PO Box 648
                           
                        
                              Port Affairs and Marine Transport
                           
                        
                              Tripli
                           
                        
                              Libja
                           
                        
                              Tel. +218 25 25305
                           
                        
               
                  Taħt il-kontroll tar-reġim ta’ Qadhafi
               
               
                  7.6.2011